section_heading: Philadelphia 76ers
paragraph_text: U sezoni 1986./87. Moses Malone je mijenan u Washington Bulletse te je Barkley morao preuzeti ulogu vođe momčadi. Prosječno je postizao 23 poena i 14.6 skokova uz šut iz igre od 59% te je proglašen najboljim skakačem lige. Barkley je po prvi put izabran na All-Star utakmicu, te je ponovno izabran u All-NBA drugu petorku. U doigravanju Barkley je prosječno postizao 24.6 poena i 12.6 skokova, ali su njegovi 76ersi ipak izgubili u prvom krugu doigravanja od Milwaukee Bucksa u pet utakmica. Iduće sezone Erving je objavio umirovljenje, a Barkley je preuzeo mjesto vođe cijele franšize. Odigrao je 80 utakmica i prosječno postizao 28.3 poena i 11.9 skokova uz šut i igre od 59%. Izabran je po drugi put na All-Star utakmicu, te je po prvi put izabran u All-NBA prvu petorku. Unatoč Barkleyovim sjajnim igrama, 76ersi ipak nisu ostvarili doigravanje.